af tr nl af fr en af nl nl af nl nl af nl az nl nl nl af af af nl af en nl nl af tr nl af fr fr en nl nl az ro af hy ca nl
Florauna Kleuter Kampus beskik oor 'n baie goeie reputasie rondom ons babakampus. Die babakampus het reeds sy 15de bestaansjaar gevier, en beskik dus oor genoegsame ondervinding.
Florauna Kleuter Kampus beskik oor uitmuntende fasiliteite asook toegewyde en gekwalifiseerde personeel met Afrikaans as voertaal. 'n Christelike waarde en onderrig sisteem word te alle tye nagevolg.
Florauna Kleuter Kampus word deur die Gauteng Onderwys Departement erken as 'n goedgekeurde Graad R instelling, en is ook 'n satellietskool vir Laerskool Danie Malan.
Ons naskool leerders is vir ons spesiaal en daar word na hul omgesien met 'n gebalanseerde middagete, bevoegde sorg, hulp, individuele aandag en toesig met huiswerk, met hope liefde en rustigheid.
Florauna Kleuter Kampus is in bedryf vanaf 2002 en beskik oor uitmuntende fasiliteite, ten einde volledig in al die fasette van 'n kind se ontwikkeling te kan voorsien. Dit, tesame met toegewyde en gekwalifiseerde personeel, sorg dat Florauna Kleuter Kampus as die toonaangewende skool in die omgewing gereken kan word.
Geleƫ aan die voet van die Magaliesberg, in 'n veilige en stil omgewing, beskik die skool oor ruimte om 200 kinders te kan huisves, vanaf 3 maande tot Gr R asook Naskool. Florauna Kleuter Kampus word deur die Gauteng Onderwys Departement erken as 'n goedgekeurde Gr. R instelling.
Leerling getalle per klas word so laag as moontlik gehou ten einde individuele sorg aan elke kind te verseker. Afrikaans is die voertaal en 'n Christelike waarde en onderrig sisteem word te alle tye nagevolg.
Christelike waardesisteem. Ons Afrikaanse taal en kultuur is ons trots. Fasiliteite sal deurgans voldoende, veilig en skoon wees, asook goed instand gehou word. Ons skep 'n kindervriendelike klimaat waar ons kinders floreer, terwyl hul tuis, geborge en veilig voel. Opgeleide personeel na gelang van pos vereiste. Toegewyde personeel om die beste opvoeding moontlik vir die kinders te gee. Kinders in ons skool, in samewerking met hul ouers/voogde, word opgevoed tot volwaardige gebalanseerde kinders. Om in 'n gedissiplineerde omgewing kinders die beste moontlike kanse te bied, sodat elkeen tot sy eie potensiaal kan ontwikkel.
Om deur die gebruik van voortreflike fasiliteite en met behulp van opgeleide en toegewyde personeel, die beste opvoeding en sorg vir elke kind te verseker.
Skooldae: Maandag tot Vrydag
Halfdag: 06:15 - 13:30
Voldag: 06:15 - 17:30
2017 Florauna Kleuter Kampus